# Pénzküldés szabályai

A büntetés-végrehajtási intézetben lévő fogvatartott részére az alábbiakban leírt módon van lehetőség pénzt küldeni:

A postai úton, belföldi postautalványon (minta alapján) feladott összeg esetében a következő címet szükséges megadni:

**Szegedi Fegyház és Börtön – 6724, Szeged, Mars tér 13.**

Átutalás estén a Magyar Államkincstárnál vezetett letéti bankszámlára szükséges az átutalást teljesíteni:

Belföldről indított utalás esetében: **10028007-01393338-20000002**

\*Külföldről indított utalás során: „MANEHUHB” betűkód alkalmazásával HU10028007-01393338-20000002

A Szegedi Fegyház és Börtön címe mindhárom objektumában elhelyezett fogvatartottak részére továbbított pénzküldemény esetében érvényes.

A küldött összeg akkor befogadható, illetve könyvelhető a fogvatartott egyéni számlalapjára, amennyiben a feladó kapcsolattartóként rögzítve van az Intézet nyilvántartásában és egyértelműen beazonosítható a jogosult személy.

Banki átutalás, valamint postai feladóvevény esetében egyaránt a „Közlemény” rovatban kell a feladónak feltüntetnie a pénzösszegre jogosult fogvatartott személyi adatait (a fogvatartott neve, születési éve, hónapja, napja, anyja nevét vagy egyéb pontos beazonosításra alkalmas adatot).

Az adathiányosan, illetve a címzett azonosítására nem alkalmas módon érkezett pénzküldeményeket a tranzakcióval megterhelt összeg levonásának különbözetével visszaküldésre kerül a feladó részére.

A fogvatartottak részére postai vagy banki úton küldött pénzösszegnek nincs összeghatára.

\*A külföldi banknál kérhetnek a nemzetközi bankszámlához betűkombinációt, mely a Szegedi Fegyház és Börtön esetében: MANEHUHB. Az utalás során a KEDVEZMÉNYEZETTEL KÖZLENDŐ rovatba kérem, tüntessék fel a fogvatartott nevét és a beazonosításra alkalmas adatot – a fent leírtak alapján – a kétséget kizáró azonosítás miatt.

